
ANYKŠČIŲ RAJONO SAVIVALDYBĖS
TARYBA
SPRENDIMAS

DĖl Anykščių rajono savivaldybės   2020  METŲ biudžeto patvirtinimo
2020 m. vasario 27 d. Nr. 1-T- FILLIN "indeksas" \* MERGEFORMAT 
Anykščiai
Vadovaudamasi Lietuvos Respublikos vietos savivaldos įstatymo 104 straipsnio  2 dalimi, 16 straipsnio 2 dalies 15 punktu ir 51 straipsnio 1 dalimi, Lietuvos Respublikos biudžeto sandaros įstatymo  26 straipsnio 4 dalimi, Lietuvos Respublikos 2020 metų valstybės biudžeto ir savivaldybių biudžetų finansinių rodiklių patvirtinimo įstatymo  2 straipsniu, Anykščių rajono savivaldybės   strateginiu 2020–2022 metų veiklos planu, patvirtintu Anykščių rajono savivaldybės  tarybos 2020 m. sausio 30 d. sprendimu Nr.1-TS-8, Anykščių rajono savivaldybės tarybos veiklos reglamento, patvirtinto 2015 m. kovo 26 d. sprendimu Nr. 1-TS-88, 250 ir 256 punktais bei atsižvelgdama į Anykščių rajono savivaldybės administracijos direktoriaus 2020 m. sausio 31 d. raštą Nr.1-SD-304 „Dėl Anykščių rajono savivaldybės 2020 metų biudžeto teikimo tvirtinti“,  Anykščių rajono savivaldybės taryba n u s p r e n d ž i a :
1. Patvirtinti :

1.1. Anykščių rajono savivaldybės 2020 metų biudžetą :

1.1.1. Biudžeto pajamas – 29 804,2 tūkst. eurų  ( 1 priedas);

1.1.2. Biudžeto asignavimus – 29 804,2 tūkst. eurų ( 2 priedas).

1.2. Anykščių rajono biudžetinių įstaigų pajamų įmokas į 2020 metų Anykščių rajono savivaldybės biudžetą – 988,3 tūkst. eurų ( 3 priedas).

1.3. 2019 metų biudžeto lėšų likučio paskirstymą į 2020 metų biudžeto išlaidas – 1453,7 tūkst. eurų (4 priedas).

2. Įpareigoti asignavimų valdytojus :

2.1. Išanalizuoti įsiskolinimų priežastis, imtis priemonių sumažinti įsiskolinimus, sudarant bei tvirtinant 2020 metų programų išlaidų sąmatas, numatyti reikiamus asignavimus padengti 2019 m. gruodžio 31 d. esamus įsiskolinimus už suteiktas paslaugas, atliktus darbus bei įsigytas prekes;
2.2. Iš sutaupytų asignavimų išlaidoms pirmiausia dengti trumpalaikius įsiskolinimus.

AIŠKINAMASIS RAŠTAS
1. Sprendimo projekto motyvai, tikslai ir uždaviniai:
2019 m. gruodžio 17 d. Lietuvos Respublikos Seimas priėmė Lietuvos Respublikos 2020 metų valstybės biudžeto ir savivaldybių biudžetų finansinių rodiklių patvirtinimo įstatymą Nr. XIII-2695. Vadovaudamasi šiuo įstatymu, Savivaldybė rengia ir teikia tvirtinti 2020 metų rajono savivaldybės biudžeto pajamas. Asignavimų valdytojams asignavimai išlaidoms numatyti atsižvelgus į jų pateiktus programų sąmatų projektus bei biudžeto bendras finansines galimybes. Savivaldybių tarybos biudžetus turi patvirtinti per 2 mėnesius nuo valstybės biudžeto ir savivaldybių biudžetų finansinių rodiklių paskelbimo.
2. Teisinis reglamentavimas:
Lietuvos Respublikos vietos savivaldos įstatymas, Lietuvos Respublikos biudžeto sandaros  įstatymas; Lietuvos Respublikos 2020 metų valstybės ir savivaldybių biudžetų finansinių rodiklių patvirtinimo įstatymas.
3. Ekonominis-socialinis pagrindimas:
Asignavimų valdytojų pateikti programų sąmatų projektai.
4. Galimos teigiamos ir neigiamos pasekmės, pasiūlymai, kokių teisėtų priemonių reikėtų imtis, siekiant išvengti neigiamų pasekmių:
Jeigu savivaldybės Taryba nustatytu laiku nepatvirtina biudžeto, lėšos iš valstybės biudžeto pervedamos praeitų metų 1/12 principu.
5. Priemonės įgyvendinti sprendimo projektą:
Priimti teigiamą sprendimą.
6. Lėšų poreikis ir finansavimo šaltiniai (esant galimybei, nurodomos preliminarios sumos, išlaidų sąmatos, skaičiavimai):
Dotacijos iš valstybės biudžeto, Valstybinės mokesčių inspekcijos prie Lietuvos Respublikos finansų ministerijos pervedami mokesčiai bei kitos pajamos, Savivaldybės administracijos surenkamas nuomos mokestis už valstybinę žemę bei valstybinio vidaus vandenų fondo vandens telkinius, biudžetinių įstaigų pajamos, gautos už teikiamas paslaugas.

Sprendimo projektas paruoštas atsižvelgiant į realias rajono biudžeto pajamas.

7. Specialistų vertinimai ir išvados: -
8. Informacija apie atliktą antikorupcinį vertinimą: Korupcijos pasireiškimo rizika nevertinama.
9. Informacija apie numatomo teisinio reguliavimo poveikio vertinimą: Nereikalinga atlikti.
10. Informacija apie administracinės naštos mažinimo vertinimą: Nevertinama.
11. Kiti paaiškinimai: -
12. Sprendimo vykdytojai, įgyvendinimo  (vykdymo) terminai

Asignavimų valdytojai, 2020 m.
13. Projekto iniciatorius ir pranešėjas: 
Pranešėja: Administracijos direktorė Ligita Kuliešaitė 
Rengėja: Finansų ir apskaitos skyriaus vedėjo pavaduotoja  Danuta Gruzinskienė
